སྤྱི་རགས་མིའི་བྱུང་འཕེལ་དང་ནང་གསེས་རྩོམ་རིག་གི་བྱུང་ཁུངས་སོགས་ཀྱང་ལད་ཟློས་ལས་བྱུང་བར་སྨྲ་བ་ལྟར།སློབ་མ་རྣམས་ཀྱི་རྩོམ་འབྲིའི་བརྒྱུད་རིམ་ལའང་གཞན་རྩོམ་བཤུ་འབྲི་དང་བཅོས་འབྲི།ལད་འབྲི་སོགས་ཀྱི་སྣང་ཚུལ་རྒྱུན་དུ་བྱུང་གི་ཡོད།དེ་ལྟར་ན།ང་ཚོའི་གནད་འདི་ལ་དམིགས་ནས་སློབ་མ་རྣམས་ལ་རྒྱལ་ཁབ་ཕྱི་ནང་གི་རྩོམ་མཁན་གྲགས་ཅན་དང་སྒོས་སུ་བོད་ཀྱི་རྩོམ་པ་བོ་ཆེ་མ་ཆུང་གསུམ་མང་བོ་ཞིག་ངོས་སྦྱོར་བྱས་ཏེ།སློབ་མ་རྣམས་ལ་རྩོམ་མཁན་དེ་དག་གི་རྩོམ་འབྲིའི་གོ་རིམ་དང་ཕུལ་བྱུང་བརྩམས་ཆོས་དག་ངོ་སྤྲོད་དང་དགེ་སློབ་གཉིས་ཀྱིས་མཉམ་དུ་རོལ་མྱོང་སོགས་བྱས་ཚེ།དེ་ནི་སློབ་མའི་རྩོམ་འབྲིའི་དགའ་ཕྱོགས་ཆེས་ཆེར་འཕེལ་བའི་ཐམས་ལམ་ཞིག་ཡིན་པ་ལག་ལེན་གྱིས་ར་སྤྲད་ཡོད།འདིར་ཐབས་བཏོན་པ་ལས་ཞིབ་ཕྲའི་ནང་དོན་གླེང་བར་མི་བྱའོ།།